Diari Oficial de la Generalitat Valenciana


Sumari del DOGV 9495, del 22-12-2022 (2022/12682)

RESOLUCIÓ de 15 de desembre de 2022, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat de la Ribera Baixa i es classifica aquest lloc.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12146


Data del document
:   15-12-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de desembre de 2022, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat de la Ribera Baixa i es classifica aquest lloc. [2022/12597]  
El ple de la Mancomunitat de la Ribera Baixa, en sessió ordinària celebrada el dia 14 de febrer de 2022 l'acord plenari segons el qual s'aprova sol·licitar a la Generalitat Valenciana la revocació de l'exempció de l'obligació de mantindre el lloc de secretaria, així com sol·licitar la creació del lloc de Secretaria de la Mancomunitat, reservat a personal funcionari d'Administració Local amb habilitació de caràcter nacional, pertanyent a la subescala de secretaria-intervenció.  
  
Consta en l'expedient, així com els extrems exigits pels articles 12.2 i 2.3 del Decret 92/2021 de 9 de juliol, del Consell, de regulació del personal funcionari amb habilitació de caràcter nacional, l'acord plenari en què es propose la creació, la classificació, la supressió o la reclassificació, la població municipal que hi ha, segons l'última revisió anual del padró d'habitants, la xifra del pressupost inicial de l'exercici corresponent, i la realització del tràmit d'audiència a les persones interessades i el seu resultat, així com el preceptiu informe de la Diputació Provincial de València favorable a la revocació de l'exempció sol·licitada  
  
Vistos els antecedents indicats, i en virtut del que es disposa en l'RD 128/2018, de 16 de març pel qual es regula el règim jurídic dels funcionaris d'administració local amb habilitació de caràcter nacional així com l'article 12.3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de la Presidència (DOGV, 21.02.2022), resolc:  
  
  
Primer  
Revocar l'exempció de l'obligació de mantindre el lloc de secretaria de la Mancomunitat de la Ribera Baixa.  
  
Segon  
Crear i Classificar el lloc de secretària de la Mancomunitat de la Ribera Baixa en classe tercera, estant reservada la seua provisió a personal funcionari amb habilitació de caràcter nacional, pertanyent a la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultanejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 15 de desembre de 2022.- La secretària autonòmica de Cohesió Territorial i Polítiques contra el Despoblament (p.d. R 17.02.2022, DOGV 21.02.2022): Elena Cebrián Calvo.